Návrh nariadenie Rady ktorým sa upravuje nariadenie Európskeho Parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH) z dôvodu pristúpenia Bulharska a Rumunska /* KOM/2007/0449 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 26.7.2007 KOM(2007) 449 v konečnom znení Návrh NARIADENIE RADY ktorým sa upravuje nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH) z dôvodu pristúpenia Bulharska a Rumunska (predložený Komisiou) Návrh NARIADENIE RADY ktorým sa upravuje nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH) z dôvodu pristúpenia Bulharska a Rumunska (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Akt o pristúpení Bulharska a Rumunska[1], a najmä na jeho článok 56, keďže: 1. Podľa článku 56 Aktu o pristúpení Bulharska a Rumunska ak akty, ktoré inštitúcie prijali pred pristúpením týchto štátov, si z dôvodu pristúpenia vyžiadajú úpravy a ak Akt o pristúpení, ani jeho prílohy potrebné úpravy neobsahujú, v prípade, že pôvodný akt neprijala Komisia, potrebné akty prijme Rada. 2. Nariadenie (ES) č. 1907/2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Komisie 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES[2] bolo prijaté 18. decembra 2006, pred pristúpením Bulharska a Rumunska k Európskej únii a z dôvodu tohto pristúpenia si vyžaduje úpravu. 3. Z tohto dôvodu je vhodné pozmeniť vymedzenie pojmu zavedená látka tak, aby sa na látky vyrábané alebo predávané v Bulharsku a Rumunsku pred ich pristúpením do Európskej únie vzťahovali rovnaké podmienky ako na látky vyrábané alebo predávané v iných členských štátoch, PRIJALA TOTO NARIADENIE: Článok 1 V článku 3 ods. 20 nariadenia (ES) č. 1907/2006 sa body b) a c) nahrádzajú takto: „b) bola vyrobená v Spoločenstve alebo v štátoch, ktoré pristúpili k Európskej únii 1. januára 1995, 1. mája 2004 alebo 1. januára 2007, výrobca alebo dovozca ju však v období 15 rokov pred nadobudnutím účinnosti tohto nariadenia ani raz neumiestnil na trh a môže to dokázať na základe uchovanej dokumentácie; c) výrobca alebo dovozca ju umiestnil na trh v Spoločenstve alebo v štátoch, ktoré k Európskej únii pristúpili 1. januára 1995, 1. mája 2004 alebo 1. januára 2007, ešte pred nadobudnutím účinnosti tohto nariadenia a táto látka bola považovaná za oznámenú v súlade s prvou zarážkou článku 8 ods. 1 smernice 67/548/EHS, ale nevyhovuje vymedzeniu pojmu polymér ako je uvedené v tomto nariadení a výrobca alebo dovozca to môže dokázať na základe uchovanej dokumentácie;“. Článok 2 Toto nariadenie nadobúda účinnosť v deň po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L 157, 21.6.2005, s. 203. [2] Ú. v. EÚ L 396, 30.12.2006, s. 1.